laion/Wikipedia-Exotic huggingface dataset:
Ville Larinto

Ville Andreas Larinto (sündinud 11. aprillil 1990 Lahtis) on Soome endine suusahüppaja, kes kuulus spordiklubisse Lahden Hiihtoseurat. Larinto hüppas esimest korda maailma karikasarjas 1. detsembril 2007 Kuusamo etapil, kus sai 36. koha. Aastavahetusel 2007–2008 osales Larinto esimest korda nelja hüppemäe turneel Oberstdorfis ja sai 29. koha eest esimesed MK-sarja punktid. 2009. aastal tuli Larinto normaalmäel Soome meistriks ja sai juunioride maailmameistrivõistlustel pronksmedali. Esimese poodiumikoha MK-võistlustel sai ta 6. detsembril 2008 Trondheimis, kus oli suurel mäel teine. Esimese võidu MK-sarjas sai ta 1. detsembril 2010 Kuopios. 2009. aasta maailmameistrivõistlustel Liberecis oli Larinto normaalmäel seitsmes ja suurel mäel kaheteistkümnes. Nelja hüppemäe turneel 1. jaanuaril 2011 Garmisch-Partenkircheni etapil kukkus Larinto nii õnnetult, et oli sunnitud vigastuse tõttu hooaja pooleli jätma. 2009 Štrbské Plesos pronksmedal normaalmäel (HS100) Ville Larinto on osalenud (seisuga 13. veebruar 2011) 42 maailma karikasarja etapil ja jõudnud poodiumile viis korda, millest ühel korral kõige kõrgemale astmele. Ville Larinto FIS-i kodulehel (inglise) Ville Larinto Soome Suusaliidu kodulehel
Robert Edwin Peary

Sir Robert Edwin Peary (6. mai 1856 – 20. veebruar 1920) oli ameerika maadeavastaja, Arktika uurija. Robert Edwin Peary väitis, et ta jõudis 6. aprillil 1909 esimesena geograafilisele põhjapoolusele. Peary väidet usuti 20. sajandil laialt, kuigi seda kritiseeriti juba tema eluajal ja selles kaheldakse tänapäevani. Tema järgi sai nime Peary kraater Kuul. 1906 – Hubbardi medal
Francisco Pizarro

Francisco Pizarro (hispaania keeles Francisco Pizarro y González, umbes 1475 – 26. juuni 1541) oli hispaania konkistadoor, kes vallutas inkade impeeriumi ja asutas Lima linna.
Leopold II

Leopold II (5. mai 1747 Viin – 1. märts 1792 Viin) oli Saksa-Rooma keiser 1790–1792 ja Toscana suurhertsog (Pietro Leopoldo nime all) 1765–1790 Habsburgide-Lotringite dünastiast. Ta oli Saksa-Rooma keisri Franz I Stephani ja keisrinna Maria Theresia poeg ning Saksa-Rooma keisri Joseph II noorem vend. Tal oli 15 õde-venda. Et ta oli oma vanemate üheksas laps ja kolmas poeg, siis oli vähetõenäoline, et temast võiks keiser saada, mistõttu teda kasvatati vaimulikuks. Pärast tema vanema venna Charlesi surma rõugetesse 1761. aastal otsustati aga, et temast saab järgmine Toscana suurhertsog. Leopold asus suurhertsogkonda juhtima pärast tema isa surma 1765. aastal. Toscana suurhertsogina oli ta oma alamate hulgas ebapopulaarne, kuigi paljud tema reformid tõstsid suurhertsogkonna stabiilsele tasemele, mida ei olnud mõnda aega nähtud. Ta lasi uuendada maksu- ja tollisüsteemi, muutis süstemaatiliselt kättesaadavaks rõugetevastase vaktsineerimise, kaotas surmanuhtluse ja keelas piinamise. Ta lasi rajada uue haigla (Bonifacio) ja kunstigalerii (Galleria dell'Accademia). Ta lasi arendada ka uut põhiseadust, mis põhines kodanike poliitiliste õiguste austamisel ning harmoonial täidesaatva ja seadusandliku võimu vahel, kuid mis oli nii radikaalselt uus, et see kogus vastuseisu isegi nendelt, kes võinuks sellest kasu saada. Aastal 1790 suri keiser Joseph II pärijateta ja Leopold kutsuti Viini, et võtta üle tema perekonna Austria valduste valitsemine ja saada keisriks. Keisrina püüdis ta jätkata oma venna reforme ja teda peeti valgustatud monarhiks, kuid pidi samas hakkama sõdima ka revolutsioonilise Prantsusmaaga. See sundis teda ajama reaktsioonilist poliitikat, mistõttu mitu Joseph II reformi tühistati, samuti ei saanud Leopold ellu viia enda omi. Ta abiellus 5. augustil 1764 Hispaania kuninga Carlos III tütre María Luisaga (1745–1792). Abielust sündis ajavahemikus 1767–1789 16 last, kellest 14 said täiskasvanuks: Maria Theresia (14. jaanuar 1767 – 7. november 1827), abiellus Saksimaa kuninga Antoniga Franz (12. veebruar 1768 – 2. märts 1835), Saksa-Rooma keiser 1792–1806 ning Austria keiser 1804-1835 Ferdinand (6. mai 1769 – 18. juuni 1824), Toscana suurhertsog 1790–1801 ja 1814–1824, Salzburgi kuurvürst 1803–1806 ning Wüzburgi suurhertsog 1806–1814 Maria Anna (21. aprill 1770 – 1. oktoober 1809) Karl (5. september 1771 – 30. aprill 1847), Cieszyni hertsog Leopold Alexander (14. august 1772 – 12. juuli 1795) Albrecht Johann Joseph (19. detsember 1773 – 22 juuli 1774) Maximilian (23. detsember 1774 –9. märts 1778) Joseph Anton Johann (9. märts 1776 – 13. jaanuar 1847), Ungari palatiin Maria Klementine (24. aprill 1777 – 15. november 1801), abiellus Sitsiilia kuninga Francesco I-ga Anton Viktor 31. august 1779 – 2. aprill 1835), Kölni kuurvürst Maria Amalia (15. oktoober 1780 – 25. detsember 1798) Johann (20. jaanuar 1782 – 11. mai 1859), Austria sõjaväelane Rainer (30. september 1783 – 16. jaanuar 1853), Lombardia-Veneetsia asekuningas Ludwig (13. detsember 1784 – 21. detsember 1864), Austria sõjaväelane Rudolf (8. jaanuar 1788 – 23. juuli 1831), Olmützi peapiiskop 1819–1831, kardinal
Suuroja (Kuusalu)

Suuroja (ka Aabla oja) on oja Harjumaal Kuusalu vallas. Voolab Kiiu-Aabla ja Kolga-Aabla külas, suubub Kolga lahte. Jõe pikkus on 1,7 km, valgala pindala on 2,6 km². Aabla oja keskkonnaregistri kood on VEE1080500. Suuroja keskkonnaportaalis
Para jõgi

Para (vene Пара) on jõgi Venemaal Rjazani ja Tambovi oblastis. Para voolab Oka-Doni madalikul peamiselt põhja, keskjooksul loodesse. Suubub Šilovo lähedal paremalt Okasse. Jõe pikkus on 192 km ja valgala pindala 3590 km². Novembrist aprillini on jõgi jääs.
Malaja Kokšaga

Malaja Kokšaga (vene Малая Кокшага ('väike Kokšaga'), niidumari Изи Какшан (Izi Kakšan) ('väike Kakšan')) on jõgi Marimaal, suubub Volga jõkke. Jõe pikkus on 194 km, valgla pindala on 5160 km². Säng on käänuline. Novembrist aprillini on jõgi jääs. Jõgi läbib Marimaa pealinna Joškar-Olad. Malaja Kokšaga saab alguse Oršanka rajoonist ja voolab edela suunas. Pärast Joškar-Olad keerab lõunasse ja voolab rabastunud sängis keset segametsa. Suubub Kuibõševi veehoidlasse Kokšaiski küla ääres, Bolšaja Kokšagast 5 km allpool.
Newtoni pendel

Newtoni pendel (ka Newtoni häll) on Isaac Newtoni järgi nimetatud seadeldis, mis demonstreerib impulsi ja energia jäävuse seadust ning hõõrde ja võnkeenergia hajumise efekte. Newtoni pendel koosneb mitmest metallkuulist, mis on kinnitatud kahe paralleelselt asetseva raami külge, igaüks kahe nööri abil. Metallkuulid asetsevad puhkeolekus ühes reas raamide vahel ning on üksteisega kontaktis. Kui ühest otsast tõstetakse kuul üles ja lastakse lahti, siis liigub see alla nagu pendel ja tõukab järgmist kuuli. Esimese kuuli impulss ja energia antakse edasi ülejäänud metallkuulide kaudu raami teises otsas olevale kuulile. Metallkuul pannakse liikuma sama kiirusega, mis oli esimesel kuulil. Taaspõrkumisel protsess kordub. Kuulide elastsuse ja hõõrdumise tõttu metallkuulide liikumiskiirus aeglustub iga põrkega, kuni need jäävad seisma. Kuuli kiirus sõltub kõrgusest, kust ta lahti lasti, ja gravitatsiooni kiirendusest. Korraga on võimalik üles tõsta ja lahti lasta ka mitu kuuli. Sel juhul hakkab põrkumise tulemusel liikuma sama arv metallkuule, kui neid oli ülestõstmisel.
Benfica

Benfica on Portugali pealinna Lissaboni linnaosa, kihelkond (freguesia) Lissaboni vallas. Benfica pindala on 7,94 km², elanike arv 38 523 (2005), asustustihedus 4852,0 in/km². Benfica hõlmab kaks kolmandikku Lissaboni pargist Parque Florestal de Monsanto.
SLB

Schlumberger on maailma suurim naftamaardlate uuringute teostaja ja naftamaardlate teenuste pakkuja. Ettevõtte on registreeritud Hollandi Antillides Curaçao saarel Willemstadis, selle peakontor asub Ameerika Ühendriikides Houstonis ning piirkondlikud keskused asuvad Pariisis ja Haagis. Firma tegutseb kaubamärgi SLB all. Ettevõtte aktsiatega kaubeldakse New Yorgi börsil, Pariisi börsil, Londoni börsil ja SIX Swiss Exchange'il ning need kuuluvad S&P 500 ja S&P 100 aktsiaindeksitesse. Koduleht
Jungholz

Jungholz on vald Austrias Tirooli liidumaal Reutte ringkonnas. Vallas elas 1. jaanuaril 2010 299 inimest ja valla pindala on 7 km². Valla asustus paikneb Tannheimi orus 1054 m kõrgusel merepinnast. Vald on Austria põhiosaga (Schattwaldi vallaga) ühenduses vaid Sorgschrofeni mäetipu (1636 m) kaudu. Teeühendus on vallal vaid Baieriga. Seetõttu on Jungholz Austria ja Tirooli funktsionaalne eksklaav. Naabervallad on Bad Hindelang (edelas), Wertach (läänes ja põhjas), Nesselwang (kirdes) ja Pfronten (idas). 3. mail 1868 sõlmitud tollilepinguga on Jungholz majanduslikult Baieriga seotud. Enne euro kasutuselevõttu kehtis vallas Saksa mark. Vallas on kolm pangakontorit, mistõttu see on Austria tihedaima pangakontorivõrguga asula (100 elanikku ühe kontori kohta). Austrias kehtiva pangasaladuse tõttu hoiustavad seal oma raha paljud sakslased. Umbes pooled valla elanikest on Saksamaa kodanikud. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019. Jungholzi koduleht
Karjala Vabariik

Karjala Vabariik (vene Республика Карелия, karjala Karjalan tazavaldu, vepsa Karjalan Tazovaldkund, soome Karjalan tasavalta) on 1. järgu haldusüksus (vabariik) Venemaal Loode föderaalringkonnas. Karjala Vabariik piirneb Soome, Leningradi oblasti, Vologda oblasti, Arhangelski oblasti ja Murmanski oblastiga. Vabariigi ainus riigikeel on vene keel. Karjala, vepsa ja soome keel on seaduse järgi "riiklikult toetatavad" keeled. Nende käibimise valdkondadeks on kultuur, kunst, haridus, meedia, kohalik omavalitsus ning riigivõimuorganid; neid säilitatakse, uuritakse ja arendatakse. Karjala Vabariigi juht on alates 2017. aastast Artur Parfentšikov. Vabariigi koosseisus on järgmised rajoonid: Aunuse rajoon (Олонецкий район) Belomorski rajoon (Беломорский район) Kalevala rahvusrajoon (Калевальский район) Karhumäe rajoon (Медвежьегорский район) Kemi rajoon (Кемский район) Kontupohja rajoon (Кондопожский район) Lahdenpohja rajoon (Лахденпохский район) Louhi rajoon (Лоухский район) Mujejärvi rajoon (Муезерский район) Pitkäranta rajoon (Питкярантский район) Prääsä rajoon (Пряжинский район) Puudosi rajoon (Пудожский район) Segeža rajoon (Сегежский район) Suojärvi rajoon (Суоярвский район) Äänisranna rajoon (Прионежский район) Sortavala linn Petroskoi linn Kostamuse linn 2010. aasta rahvaloenduse andmetel oli Karjala Vabariigi elanikest venelasi 82,2%, karjalasi 7,4%, valgevenelasi 3,8%, ukrainlasi 2,0%, soomlasi 1,4%, vepslasi 0,5% ja teistest rahvustest inimesi 2,7%. Kalevala rahvuspark Karjala Karjala rahvuslipp Karjala ANSV Karjala-Soome NSV Karjala riigivõimuorganite veebileht (vene, inglise ja soome keeles) Aja- ja kultuurilooline Karjala (soome, inglise ja vene keeles) http://www.karelia.ru/ (inglise, soome ja vene keeles)
Г

Г (г) on kirillitsa täht. Vene tähestiku 'г' (kursiivis г) vaste eesti kirjas on g. Vene keeles hääldub tavaliselt helilise velaarklusiilina. Sõna lõpus hääldub helituna. Omadussõnalõppudes -ого, -его hääldub /v/-na. Ukraina tähestiku г vaste eesti kirjas on h. Г tuleneb kreeka tähest gamma. https://eki.ee/teatmik/ukraina-eesti-tahetabel/
Vermimine

Vermimine on kujutise metalli pinnale või sisse muljumine tugeva surve kaasabil. Vermitakse peamiselt münte, vermimise sünonüüm on müntimine. Müntide valmistamiseks kasutatakse mitmesuguseid metallisulameid. Sobivast sulamist tehakse metallileht, millest stantsitakse välja ringikujulised münditoorikud. Müntide vermimine tähendabki seda, et mündi pinnale pressitakse etteantud kujundusega reljeef. Selleks tuleb kõigepealt valmistada tööriistad. Mündi kujunduse järgi valmistatakse esimesena ematempel, mille põhjal toodetakse töötemplid. Töötemplitega vermitakse masinate abil toorikutest mündid. Mündi massi ja diameetrit kontrollib vermimismasin automaatselt, lisaks tehakse pisteliselt müntide visuaalset kontrolli. valamine müntimiskoda müntimisõigus "Arhiivikoopia". Originaali arhiivikoopia seisuga 1. november 2019. Vaadatud 1. novembril 2019.{{netiviide}}: CS1 hooldus: arhiivikoopia kasutusel pealkirjana (link)
Lienzi ringkond

Lienzi ringkond (itaalia Distretto di Lienz) on ringkond Austrias Tiroolis. See on ainus ringkond Ida-Tiroolis. Ringkond külgneb Pinzgauga (Salzburg) põhjas, Spittal an der Drau ja Hermagori ringkondadega (mõlemad Kärnten) idas, Venetoga (Itaalia) lõunas ja Lõuna-Tirooliga (Itaalia) läänes. Ringkonna pindala on 2016,41 km², seal elas 1. jaanuaril 2012. aastal 49 568 inimest ja asustustihedus on 25 inimest / km². Ringkonna halduskeskus on Lienz. 1918. aastal okupeeris selle Itaalia armee. 1919. aastal eraldati Saint-Germaini rahuga Trento provints ja Lõuna-Tirool sellest, mis nüüd on Austria Tirooli liidumaa (need kolm üksust moodustasid vana Austria-Ungari Tirooli krahvkonna). Sellest ajast saati on Ida-Tirool eraldatud Põhja-Tiroolist umbes 5 km piirilõiguga Salzburgi liidumaa ja Lõuna-Tirooli vahel. Seega moodustab see Tirooli liidumaa eksklaavi sise-Austrias. See oli ka ainus tänapäevase Tirooli osa, mida pärast Teist maailmasõda ei okupeerinud Prantsusmaa, vaid see moodustas osa Briti tsoonist. Ringkond jaguneb 33 vallaks (Gemainde): Abfaltersbach Ainet Amlach Anras Assling Außervillgraten Dölsach Gaimberg Heinfels Hopfgarten in Defereggen Innervillgraten Iselsberg-Stronach Kals am Großglockner Kartitsch Lavant Leisach Lienz Matrei in Osttirol Nikolsdorf Nußdorf-Debant Oberlienz Obertilliach Prägraten am Großvenediger Sankt Jakob in Defereggen Sankt Johann im Walde Sankt Veit in Defereggen Schlaiten Sillian Strassen Thurn Tristach Untertilliach Virgen Elanike arvult on suurim vald Lienz, pindalalt Matrei in Osttirol. http://www.tirol.gv.at/bh-lienz
Tõstmine 1972. aasta suveolümpiamängudel

Tõstmine 1972. aasta suveolümpiamängudel toimus Münchenis. Eestlastest osales Jaan Talts, kes võitis raskekaalus (90–110 kg) tõstmises kuldmedali.
Premier League'i hooaeg 2010–2011

2010–11 Premier League oli Inglismaa Premier League'i 19. hooaeg. Hooaeg algas 14. augustil 2010 ja pidi lõppema 11. mail 2011. Tiitlit kaitses Chelsea. Premier League'i hooaja 2009-2010 tulemuste põhjal lahkusid liigast Hull City, Portsmouth ja Burnley. Football League Championshipi hooaja 2009–10 põhjal pääsesid Premier League'i Newcastle United, West Bromwich Albion ja Blackpool. Seisuga 2. mai 2011 Viimati muudetud: 24. mail 2011 "Premier League Top Scorers". BBC Sport. British Broadcasting Corporation. Vaadatud 28. detsember 2010. "Barclays Premier League Statistics". premierleague.com. Premier League. Originaali arhiivikoopia seisuga 30. detsember 2010. Vaadatud 17. aprill 2010. "Gongs for Ancelotti & Scholes". Sky Sports. 10. september 2010. Vaadatud 10. septembril 2010. "Baggies scoop historic Barclays awards double". The Premier League. 1. oktoober 2010. Originaali arhiivikoopia seisuga 5. oktoober 2010. Vaadatud 1. oktoobril 2010. "Moyes & Van der Vaart win Premier League awards". BBC Sport. 8. november 2010. Vaadatud 8. novembril 2010. "Bolton duo scoop Barclays awards". The Premier League. 3. detsember 2010. Originaali arhiivikoopia seisuga 6. detsember 2010. Vaadatud 3. detsembril 2010. "Nasri and Mancini receive Barclays awards". The Premier League. 7. jaanuar 2011. Originaali arhiivikoopia seisuga 6. november 2011. Vaadatud 7. jaanuaril 2011. "United duo scoop Barclays awards". The Premier League. 4. veebruar 2011. Originaali arhiivikoopia seisuga 7. veebruar 2011. Vaadatud 4. veebruaril 2011.
Johan Remen Evensen

Johan Remen Evensen (sündinud 16. septembril 1985 Øksnesis) on endine Norra suusahüppaja. Maailma karikasarjas osales Evensen esimest korda 6. detsembril 2008 Trondheimis ja sai 10. koha. Nädal aega hiljem jõudis ta juba Pragelatos poodiumile, kui oli kolmas. Esimese võidu MK-sarjas sai Evensen 2010.–2011. aasta maailma karikasarja Vikersundi lennumäe etapil 12. veebruaril 2011, kui jagas MK-etapi kvalifikatsioonis esikohta Gregor Schlierenzaueriga. Esimest korda osales Evensen suurvõistlusel 2009. aasta MM-il Liberecis, kui ta kuulus Norra võistkonda meeskonnavõistluses ja sai seal hõbemedali. Individuaalselt oli ta normaalmäel 27. ja suurel mäel 30. 2010. aasta taliolümpiamängudel Vancouveris sai ta meeskonnavõistluse pronksmedali. Individuaalselt oli ta suurel mäel 15. 2010. aasta suusalennu MM-il Planicas sai Evensen meeskonnavõistluses hõbemedali. 2011. aasta MM-il Oslos sai Evensen juba kolmanda järjestikuse meeskondliku hõbemedali. Individuaalselt oli ta väikesel mäel 46. ja suurel mäel 14. Evenseni nimel on suusahüpete maailmarekord 246,5 meetrit, mille ta hüppas 11. veebruaril 2011 Vikersundi lennumäel. 2010 Vancouveris pronksmedal meeskonnavõistluses 2009 Liberecis hõbemedal meeskonnavõistluses 2010 Planicas hõbemedal meeskonnavõistluses 2011 Oslos hõbemedal meeskonnavõistluses Johan Remen Evensen on osalenud 3. novembri 2011 seisuga 64 MK-etapil ja jõudnud esikolmikusse 6 korral, neist 1 etapi on ta võitnud: 12. veebruaril 2011 Norras Vikersundis 225 m mäel. Johan Remen Evenseni koduleht Johan Remen Evensen FIS-i kodulehel (inglise)
Ngũgĩ wa Thiong'o

Ngũgĩ wa Thiong'o (sündinud 5. jaanuaril 1938 Kamiriithus) on Keenia kirjanik. Ta on kirjutanud romaane, näidendeid, novelle, lastekirjandust ja kirjanduskriitikat. Ta on rahvuselt kikuju. Ta kirjutas algul inglise keeles, kuid alates 1978. aastast kikuju ja suahiili keeles. Ta tõlgib ise oma teoseid inglise keelde. Tema ristinimi on James Ngugi. Ta on lõpetanud Makerere ülikooli Kampalas. Tema esimene romaan "Weep Not, Child" ilmus 1964. aastal. 1977. aastal vangistati ta poliitilise sõnumiga näidendi tõttu. Vanglas teda piinati ja ta kirjutas tualettpaberile oma esimese kikujukeelse romaani "Caitaani mũtharaba-Inĩ" ("Kurat ristil"). Pärast vabanemist oli ta sunnitud eksiili minema. 1992. aastal valiti ta New Yorgi Ülikooli kirjandusprofessoriks. 2004 läks ta Keeniasse tagasi, kuid teda ja tema naist rünnati ning ta oli sunnitud taas kodumaalt lahkuma. 2017. aastal peeti teda ennustusportaalides Nobeli kirjandusauhinnale kandideerijate seas favoriidiks. "The River Between" (1965) "A Grain of Wheat" (1967) "Petals of Blood" (1977) "Devil on the Cross" (1980) "Matigari" (1986) "Mũrogi wa Kagogo" (2004; inglise keeles "Wizard of the Crow", 2006) Ennustusportaal: Nobeli kirjanduspreemia pälvib Ngugi Wa Thiong'o ERR, 03.10.2017 Ngũgĩ wa Thiong'o koduleht
Süsteem (täpsustus)

Süsteemide valdkond on ammendamatu. Mõnede süsteemiliikide loetelu: Andmesüsteem Avatud süsteem Biosüsteem Dünaamiline süsteem Energiasüsteem Füüsikaline süsteem Geodeetiline süsteem Haldussüsteem Haridussüsteem Hierarhiline süsteem Hindamissüsteem Homogeenne süsteem Isereguleeruv süsteem Isoleeritud süsteem IT-süsteem Küberneetiline süsteem Liiklussüsteem Majandussüsteem Mehaaniline süsteem Navigatsioonisüsteem Rahandussüsteem SI-süsteem Sotsiaalne süsteem Stohhastiline süsteem Suletud süsteem Termodünaamiline süsteem Transpordisüsteem Valimissüsteem Võistlussüsteem (ringsüsteem, olümpiasüsteem, kahemiinusesüsteem, Šveitsi süsteem, Keizeri süsteem) Ökosüsteem Süsteem
Québec (linn)

Québec (prantsuse keeles Ville de Québec, inglise keeles Quebec City) on linn Kanadas, Québeci provintsi pealinn, Capitale-Nationale'i piirkonna halduskeskus. See on Montréali järel Québeci provintsi suuruselt teine linn. Québec asub Saint Lawrence'i jõe vasakkaldal Lévise linna vastas. Prantsusmaa maadeavastaja Jacques Cartier rajas praeguse linna kohale fordi, kuhu jäi kogu talveks, enne kui järgmisel aastal kodumaale tagasi läks. 1541 tuli ta tagasi, et luua sinnasamasse alaline asundus. Kuid juba järgmise aasta suvel jäeti see uuesti maha, niihästi väga karmi talve kui indiaanlaste vaenulikkuse tõttu. Prantsuse maadeavastaja Samuel de Champlain asutas Québeci 3. juulil 1608 irokeeside kaua aega tagasi maha jäetud asulakohale. Champlain juhtis seda asundust kogu oma ülejäänud elu, kuni surmani 1635. Québec oli 1608–1627 ja 1632–1763 Prantsusmaa Kanada ja kogu Uus-Prantsusmaa pealinn, 1763–1791 ja alates 1867 Québeci provintsi pealinn, 1791–1841 Alam-Kanada pealinn ning 1852–1856 ja 1859–1866 Kanada provintsi pealinn. 2006. aasta rahvaloenduse järgi elas Québecis 491 142 inimest. Québeci linnastus elas samal aastal 715 515 inimest. Québec on suuresti prantsuskeelne. Inglise keele kõnelejaid oli kõige rohkem 1860ndatel, kui 40% elanikkonnast rääkis emakeelena inglise keelt. Québec on üks kõige väiksema kuritegevusega linnu kogu Kanadas. Kogu 2007. aasta jooksul ei registreeritud linnas ainsatki mõrva. Enamik inimesi töötab avalikus sektoris. 2008. aastal oli töötuid 4,5% elanikkonnast. 1972–1995 oli linnas jäähokimeeskond Québec Nordiques, mis mängis kuni 1979 WHA-s ja pärast seda NHL-is. Rahapuuduse tõttu müüdi meeskond Denverisse ja see hakkas kandma uut nime Colorado Avalanche. Québeci vanalinn Hôtel Le Concorde Canada 2021 Census https://www150.statcan.gc.ca/t1/tbl1/fr/tv.action?pid=9810000201 Kanada Statistikaamet vaadatud 13.02.11 morring.org vaadatud 13.02.11 Kanada Statistikaamet vaadatud 13.02.11 Koduleht
Füüsikaline süsteem

Füüsikaline süsteem on füüsikaline objekt või nende objektide kogum, mida saab ümbritsevas aegruumis piiritleda ja määratleda. Niisuguse süsteemi tüüpilised näited on aatom, kristall, päikesesüsteem. Füüsikaline süsteem on määratud oma struktuuri ja süsteemisiseste toimimisviisidega. Süsteemi seosed füüsikalise keskkonnaga põhinevad fundamentaalsetel jõududel (gravitatsioon, elektromagnetiline vastastikmõju, nõrk ja tugev vastastikmõju) ja neist tulenevatel jõududel (elastsusjõud, hõõrdejõud jt). Füüsikaline süsteem võib sisaldada kehi, ainet, välja või neid koos. Füüsikaliste süsteemide näiteid: kehade süsteem termodünaamiline süsteem võnkesüsteem
Premier League'i hooaeg 2009–2010

Premier League'i hooaeg 2009–2010 on Inglismaa Premier League'i 18. hooaeg. Hooaeg algas 15. augustil 2009 ja lõppes 9. mail 2010. Manchester United oli tiitlit kaitsev meister. Premier League'i meistriks hooajal 2009-2010 sai Chelsea. Arsenal FC * (Meistrite Liiga) Aston Villa * (Euroopa liiga kvalifikatsiooniring) Birmingham City F.C. Blackburn Rovers FC Bolton Wanderers FC Burnley F.C. (ülendatud, kukkus välja) Chelsea FC * (liigavõitja, Meistrite Liiga) Everton FC * Fulham FC Hull City AFC (kukkus välja) Liverpool F.C. * (Euroopa liiga kvalifikatsiooniring) Manchester City (Euroopa liiga kvalifikatsiooniring) Manchester United * (liiga karika võitja, Meistrite Liiga) Portsmouth FC (kukkus välja) Stoke City FC (ülendatud) Sunderland AFC Tottenham Hotspur FC (Meistrite liiga kvalifikatsiooniring) West Ham United FC Wigan Athletic FC Wolverhampton Wanderers F.C. *- osalenud igal Premier League hooajal
Premier League'i hooaeg 2008–2009

Premier League'i hooaeg 2008–2009 on Inglismaa Premier League'i 17. hooaeg. Hooaeg algas 16. augustil 2009 ja lõppes 24. mail 2010. Manchester United oli tiitlit kaitsev meister. Premier League'i meistriks hooajal 2008–2009 sai Manchester United. Arsenal FC Aston Villa Blackburn Rovers FC Bolton Wanderers FC Chelsea FC Everton FC Fulham FC Hull City AFC Liverpool F.C. Manchester City Manchester United Middlesbrough FC (kukkus välja) Newcastle United FC (kukkus välja) Portsmouth FC Stoke City FC Sunderland AFC Tottenham Hotspur FC West Bromwich Albion FC (kukkus välja) West Ham United FC Wigan Athletic FC
Premier League'i hooaeg 2007–2008

Premier League'i hooaeg 2007–2008 oli Inglismaa Premier League'i 16. hooaeg. Hooaeg algas 11. augustil 2007 ja lõppes 11. mail 2008. Manchester United oli tiitlit kaitsev meister. Premier League'i meistriks hooajal 2007–2008 sai Manchester United. Arsenal FC * (Meistrite Liiga kvalifikatsiooniring) Aston Villa * Birmingham City F.C. (ülendatud, kukkus välja) Blackburn Rovers FC (UEFA karikas) Bolton Wanderers FC Chelsea FC * (karikavõitja, Meistrite Liiga) Derby County FC (ülendatud, kukkus välja) Everton FC * Fulham FC Liverpool F.C. * (Meistrite Liiga kvalifikatsiooniring) Manchester City Manchester United * (liiga karika võitja, meister, Meistrite Liiga) Middlesbrough FC Newcastle United FC (Intertoto karikas) Portsmouth FC Reading FC (kukkus välja) Sunderland AFC (ülendatud) Tottenham Hotspur FC * (UEFA karikas) West Ham United FC (UEFA karikas, Inglismaa karika finalist) Wigan Athletic FC *- osalenud igal Premier League hooajal